“Эрүүл мэндийн чиглэлээр мэргэжлийн үйл ажиллагаа эрхлэх тусгай зөвшөөрлийн ажлын алба” байгуулах тухай

Эрүүл мэндийн сайдын 2015 оны 298 дугаар тушаалыг үндэслэн ТУШААХ нь:

1. Аймгийн хэмжээнд “Эрүүл мэндийн чиглэлээр мэргэжлийн үйл ажиллагаа эрхлэх тусгай зөвшөөрлийн ажлын алба”-ны бүрэлдхүүнийг нэгдүгээр хавсралтаар баталсугай.
2. Ажлын албаны ажиллах чиг, үүргийг хоёрдугаар хавсралтаар баталсугай.
3. Эрүүл мэндийн сайдын 2015 оны “Журам батлах тухай” 298 тоот тушаалыг мөрдөж ажиллахыг “Эрүүл мэндийн чиглэлээр мэргэжлийн үйл ажиллагаа эрхлэх тусгай зөвшөөрлийн ажлын алба / Эмнэлгийн тусламжийн хэлтэс /-д даалгасугай.
4. Тушаалын хэрэгжилтэд хяналт тавьж ажиллахыг Удирдлага, төлөвлөлт, санхүүгийн хэлтэс /Б.Энхтуяа/-т даалгасугай.

“Эрүүл мэндийн чиглэлээр мэргэжлийн үйл ажиллагаа эрхлэ тусгай зөвшөөрлийн ажлын алба” –ны БҮРЭЛДХҮҮН

Дарга: Эмнэлгийн тусламжийн хэлтсийн дарга

Гишүүд:

 Уламжлалт сэргээн засах тусламж үйлчилгээ хариуцсан мэргэжилтэн

 Эмийн бодлогын хэрэгжилт, чанар аюулгүй байдал хариуцсан мэргэжилтэн Сувилахуй, хөнгөвчлөх, хөгжлийн бэрхшээлтэй иргэдийн тусламж үйлчилгээ хариуцсан мэргэжилтэн

Тушаалын хавсралт

**Эрүүл мэндийн газрын ажлын албаны чиг үүрэг**

**Ажлын алба нь дараахь чиг үүрэг, үйл ажиллагаа**:/ Эрүүл мэндийн сайдын 2015 оны 298 дугаар тушаалын 3 дугаар зүйлийн дагуу ажиллана/

1. Тусгай зөвшөөрөл хүсэгчийн ирүүлсэн хүсэлт болон төслийг хүлээн авч баримт бүрдүүлэлтийг хянан, шаардлага хангаагүй баримт бичигт дахин тодруулга хийлгэн хүлээж авах
2. Шаардлага хангасан төслийг, дүгнэлтийн хамт комиссын хурлаар хэлэлцүүлэн , хурлын шийдвэр гарсан өдрөөс хойш ажлын 5 хоногт багтаан тухайн байгууллагад албан бичгээр хүргүүлэх
3. Комиссын хурлаар шинжээч томилогдох хугацаа хүртэл хяналтын байгууллагын улсын байцаагчийг тусгай зөвшөөрөл хүсэгчийн ажлын байранд томилон ажиллуулж, дүгнэлтийг комиссын хурлаар хэлэлцүүлэх
4. Шаардлагатай тохиолдолд холбогдох байгууллагатай харьцаж, тусгай зөвшөөрөл хүсэгчийн бүрдүүлсэн баримт бичиг болон бэлтгэсэн ажлын байртай холбоотой мэдээлэл, лавлагааг холбогдох байгууллага, албан тушаалтнаас гаргуулж авах
5. Ажлын байрны үнэлгээний арга аргачлал, үнэлгээний талаар улсын байцаагчийг мэдээллээр хангах, ЭМС-ын 2014 оны “Шалгуур, дүгнэх аргачлал батлах тухай” 17 тоот тушаалын талаар мэдээлэл хүргүүлэх
6. Тусгай зөвшөөрөл бүхий эрүүл мэндийн байгууллагын үйл ажиллагаа, тусгай зөвшөөрлийн шаардлагын хэрэгжилтэд төрийн захиргааны байгууллагатай хамтран явцын хяналтыг хийх, мэргэжил арга зүйн зөвлөгөө өгөх, хүчин төгөлдөр бус тусгай зөвшөөрлийн гэрчилгээг хураах
7. Тусгай зөвшөөрөл бүхий эрүүл мэндийн байгууллагуудын бүтэц, үйл ажиллагаатай бүртгэл, мэдээллийн санг хөтлөх, тогтмол баяжуулах
8. Эрүүл мэндийн чиглэлээр мэргэжлийн үйл ажиллагаа эрхлэх тусгай зөвшөөрөл олгосон, сунгасан, түтгэлзүүлсэн, хүчингүй болгосон, сэргээсэн, гэрчилгээнд нэмэлт өөрчлөлт оруулсан бүхий комиссын шийдвэрийг үндэслэн тусгай зөвшөөрлийн гэрчилгээнд бичилт хийх, олгох, дугаарлах
9. Эрүүл мэндийн чиглэлээр мэргэжлийн үйл ажиллагаа эрхлэх тусгай зөвшөөрөл олгосон, сунгасан, түтгэлзүүлсэн, хүчингүй болгосон, сэргээсэн, гэрчилгээнд нэмэлт өөрчлөлт оруулсан байгууллагуудаас улсын тэмдэгтийн хураамж төлсөн баримт / Төрийн сан -100140000941 / дансанд төвлөрүүлсэн /-ыг хүлээн авах, байгууллагын нягтлан бодогчид хуулбар хувийг өгч, харъяа орон нутгийн татварын байгууллагатай тайланг нэгтгэх